Poul Nyrup Rasmussen er et rationelt menneske, hvis han selv skal sige det. En person, som gerne vil have forklaringer på alt.

Men når den tidligere socialdemokratiske statsminister kommer ud for noget, han ikke selv kan forklare, så sætter det sig stærkt i ham.

Det skete, da han i slutningen af august 1993 var taget til det nordlige Grønland for at besøge den daværende landsstyreformand, Lars-Emil Johansen.

Det var godt et halvt år efter, at han havde overtaget Statsministeriet, og den grønlandske regeringsleder var i gang med at vise statsministeren sin families gravested.

Jeg var meget bekymret for hende. poul nyrup rasmussen (S), tidligere statsmiinister

Læs også : Statsministrene: Poul Schlüter

- Pludselig, da jeg står og kigger ud over den blå fjord med de smukke, smukke isbjerge, sker der noget. Pludselig er det som om, at noget i mit indre siger til mig, at der er sket en katastrofe. Om det er en lyd eller tanke, ved jeg ikke. Men det var noget, der satte sig i mit sind, fortæller han i søndagens afsnit af 'Statsministrene' på DR1.